**Matti Klaari nimeline STIPENDIUM puudega noorele erakorralise teo eest õpingute või muu vajaliku toetuseks.**

1. Põhimõte: LC Tallinn Vanalinn tahab nimetatud stipendiumiga juhtida tähelepanu puuetega noorte erilistele tegudele ning vajadustele, samas tutvustada ka meie lionsklubi ja lionsliikumist laiemalt.

2. Stipendiumit võib taotleda ükskõik millise puudega noor kuni vanuseni 30 aastat (kaasa arvatud).

3. Puudega noor peab möödunud aasta sees olema korda saatnud eriliselt silmapaistva teo, kaalutult puudeastmele. Tegu võib olla ükskõik mis vallast – näiteks sport, muusika, õppimine, töö, teadus jne.

4. Taotlust peab toetama üks lionsklubi Eestis. Sama lionsklubi võib toetada mitut noort/tegu.

5. Stipendiume on ainult üks, **1000 €** suuruses.

6. Stipendiumi saaja valib välja 6-liikmeline žürii, millesse kuuluvad LC Tallinn Vanalinna president RAIVO KUKK, LC Keila president MARGUS NIGOL, LC Tallinn Kristiine president RAIVO PAVLOV, Eesti Puuetega Inimeste Koja juhatuse esimees MONIKA HAUKANÕMM, Sotsiaalministeeriumi sotsiaalala asekantsler RAIT KUUSE ja LC Tallinn Vanalinna stipendiumi toimkonna juht KÜLLI TREI. Žürii esimees on LC Tallinn Vanalinna president, kellel on otsustav sõna, kui hääled jagunevad võrdselt.

7. Taotlused peavad LC Tallinn Vanalinna stipendiumi toimkonnal käes olema **hiljemalt 31.märtsiks 2019.a.**

Digiallkirjastatud taotlused ja toetuskirjad palume saata e-posti aadressil **kylli.trei@gmail.com**

8. Taotlused peaksid olema hästi põhjendatud, võimalusel täiendatud pildimaterjaliga ja kinnitatud õppeasutuse, töökoha vms. poolt.

9. Stipendium antakse üle LC Tallinn Vanalinna Charter-peol aprillis või muul sobival ajal.

10. Stipendiumi olemasolust antakse teada kõikidele lionsklubidele üle Eesti üleskutsega teavitada oma ringkonnas (koolides, spordiringides jne.) laiemat üldsust ning Puuetega Inimeste Koja kaudu kõikidele puuetega inimeste organisatsioonidele.